

**ТУРИСТИЧКА ОРГАНИЗАЦИЈА ГРАДА БИЈЕЉИНА**

|  |
| --- |
| **Кнеза Милоша број 30 Бијељина** тел: +387 (0) 55/224-511, (0) 55/224-510,  е-маил: turistbn@gmail.com www.bijeljinaturizam.com |

**ПРОГРАМ РАДА И ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2023. ГОДИНУ**

Бијељина, фебруар 2023. године

**Садржај**

[**УВОД** 3](#_Toc126044549)

[**КАДРОВСКА СТРУКТУРА ТУРИСТИЧКЕ ОРГАНИЗАЦИЈЕ** 4](#_Toc126044550)

[**Табела 1**. Шематски приказ радних мјеста у Туристичкој организацији Града Бијељина 4](#_Toc126044551)

[**ИСТРАЖИВАЊЕ ТРЖИШТА** 5](#_Toc126044552)

[**ПРИКУПЉАЊЕ И МЈЕСЕЧНА ОБРАДА ПОДАТАКА О ТУРИСТИЧКОМ ПРОМЕТУ НА ПОДРУЧЈУ ГРАДА БИЈЕЉИНЕ И АЖУРИРАЊЕ БАЗЕ ПОДАТАКА** 6](#_Toc126044553)

[**ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНА ОД 2014-2023 ГОДИНЕ** 6](#_Toc126044554)

[**Анализа стања туризма на подручју града Бијељина** 7](#_Toc126044555)

[**Табела 2**. Број долазака и ноћења туриста 8](#_Toc126044556)

[**График 1.** Број долазака туриста 8](#_Toc126044557)

[**График 2.** Број остварених ноћења 8](#_Toc126044558)

[**САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА** 9](#_Toc126044559)

[**Табела 3.** Сарадња са домаћим институцијама и субјектима 9](#_Toc126044560)

[**ИНФОРМАТИВНО – ПРОПАГАНДНА ДЈЕЛАТНОСТ** 10](#_Toc126044561)

[**ОРГАНИЗОВАЊЕ МАНИФЕСТАЦИЈА** 10](#_Toc126044562)

[**Суорганизатори манифестација** 12](#_Toc126044563)

[**РАД НА НОВИМ ПРОЈЕКТИМА** 12](#_Toc126044564)

[**ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2023. ГОДИНУ** 13](#_Toc126044565)

[**Табела 4.** Финансијски план за 2023. годину 13](#_Toc126044566)

[**Програмске активности које се финансирају из средстава боравишне таксе** 14](#_Toc126044567)

[**ЗАКЉУЧАК** 16](#_Toc126044568)

# **УВОД**

Ради успјешнијег функционисања Туристичке организације и развоја туризма Града Бијељина, неопходно је у што већој мјери спровести програмом предвиђене активности.

Програм рада базиран је према дјелатностима Туристичке организације Града Бијељина, које су дефинисане по Закону о туризму Републике Српске :

а) промоција туристичког производа Републике, односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г) унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем

д) унапређивање општих услова боравка туриста и пружања информација туристима

а чланом 66. Закона о туризму Републике Српске предвиђена је могућност да Туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација Града Бијељина је почела са радом 02.10.2003. године, на основу Одлуке Скупштине Града Бијељина. Сједиште Туристичке организације Града Бијељина је у улици Кнеза Милоша број 30.

Програмом рада за 2023. годину, Туристичка организација Града Бијељине наставља активности на развијању ефикасније промоције туристичких вриједности, дестинација и производа нашег града, а својим радом ће иницирати остале туристичке субјекте ка задацима развоја и унапређења туризма.

У циљу успјешне реализације задатака, Туристичка организација Града Бијељина ће сарађивати како са градским тако и са Републичким институцијама, Привредном комором Бијељине, развојним агенцијама, међународним организацијама и другим организацијама у области туризма, са којима ће у заједничкој сарадњи дјеловати у правцу развоја, унапређења и промоције туризма Града Бијељине.

# **КАДРОВСКА СТРУКТУРА ТУРИСТИЧКЕ ОРГАНИЗАЦИЈЕ**

# **Табела 1**. Шематски приказ радних мјеста у Туристичкој организацији Града Бијељина

|  |  |  |  |
| --- | --- | --- | --- |
| Редни број | Назив радног мјеста према тренутно важећем Правилнику о унутрашњој организацији и систематизацији радних мјеста у Туристичкој организацији Града Бијељина | Број извршилаца према тренутно важећем Правилнику о унутрашњој организацији и систематизацији радних мјеста у Туристичкој организацији Града Бијељина | Број запослених у Туристичкој организацији Града Бијељина и планираних за 2023. годину. |
| 1 | Директор | 1 | 1 |
| 2 | Референт за маркетинг – замјеник директора | 1 | 1 |
| 3 | Референт за маркетинг | 2 | 2 |
| 4 | Пословно технички секретар | 1 | 1 |
| 5 | Књиговођа - рачуновођа | 1 | 1 |
| 6 | Стручни сарадник директора за правна питања и радне односе | 1 | 1 |
| 7 | Референт за план и анализу | 1 | 1 |
| 8 | Референт за јавне набавке | 1 | 1 |
| 9 | Референт за односе са јавношћу и маркетинг | 1 | 1 |
| 10 | Референт за односе са јавношћу | 1 | 1 |
| 11 | Самостални референт за маркетинг | 3 | 3 |

### 

Број запослених је усклађен са важећим Правилником о унутрашњој организацији и систематизацији у Туристичкој организацији Града Бијељина. Туристичка организација Града Бијељина није планирала у овом тренутку повећавати број запослених. Сви радници у складу са својим задацима имају потребна средства за рад.

# **ИСТРАЖИВАЊЕ ТРЖИШТА**

У програмском периоду Туристичка организација Града Бијељина ће вршити стални увид у туристичке потенцијале Града Бијељине, као и тренутно стање туристичког тржишта. На основу резултата испитивања тржишта Туристичка организација Града Бијељине ће ажурирати базе података, које ће служити за израду развојних планова, информативно - пропагандног материјала и других активности неопходних за развој туризма Семберије.

Истраживање тржишта подразумјева:

а) истраживање понуде,

б) истраживање потражње.

Истраживање тренутне и потенцијалне понуде, као континуиране активности, настављаће се и убудуће ажурирањем базе података о:

1. смјештајним капацитетима,
2. природним и културним туристичким вриједностима,
3. угоститељским објектима.

Истраживање потражње биће континуирано, а имаће за циљ да се добије увид у туристичку потражњу на основу које ће се прилагођавати туристичка понуда и усмјерити промоција туристичког производа.

# **ПРИКУПЉАЊЕ И МЈЕСЕЧНА ОБРАДА ПОДАТАКА О ТУРИСТИЧКОМ ПРОМЕТУ НА ПОДРУЧЈУ ГРАДА БИЈЕЉИНЕ И АЖУРИРАЊЕ БАЗЕ ПОДАТАКА**

На основу података, добијених од стране Завода за статистику Републике Српске, у којима су евидентирани сви смјештајни капацитети Града Бијељина, Туристичка организација Града Бијељина ће вршити мјесечну обраду података о броју ноћења и броју гостију, њиховој структури и поријеклу. Такође ће пратити податке о уплати боравишне таксе за 2023. годину.

За остварење и ажурирање базе података неопходно је стално праћење промјена на туристичком тржишу, као и прикупљање новог материјала (фото и писани).

# **ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНА ОД 2014-2023 ГОДИНЕ**

**(Ревидирана Стратегија за период од 2019-2023)**

Након периода који је иза нас, претходне двије године које је обиљежила пандемија Ковида, слиједи период када је неопходно радити на побољшању услова за развој туризма. Неопходно је извршити потпуну анализу стварног стања, посебно смјештајних капацитета на подручју Бијељине, те их упоредити са ставрним потребама. Нека досадашња анализа је показала да је Бијељини неопходно повећати смјештајне капацитете (тренутно је регистровано 911 лежаја), ово се посебно односи на период посјета Граду. Тада је прилив гостију знатно појачан па је у том периоду потражња за смјештајем значајно појачана. У Бијељини постоје смјештајни капацитети у сљедећим објектима: Етно Село Станишићи, Семберски салаш, Бања Дворови, Хотел Дрина, Ривер, Шумице, Хома, Балкан, Мотелима Брђак, Милошевић, Монако, Пансион Има дана, те још неколико преноћишта и у посљедње вријеме све актуелнијим издавањем „Стан на дан“. Још увијек један број објеката ради илегално те је наопходно у сарадњи са локалним и државним органима инспекције, радити на њиховој легализацији, што би побољшало приходе и наплату боравишне таксе. Ако узмемо да је овај извор прихода једини из којег можемо инвестирати у развој туризма онда би ово требало да буде наш приоритет у наредној години.

Неопходно је успоставити још јачу сарадњу са свим туристичким институцијама на локалном нивоу (хотели, мотели, угоститељски објекти, туристичке агенције, јавним установама из ове области – музеј, центар за културу, библиотека...) како би се успоставила максимална комуникација свих фактора који утичу на туристичку понуду.

Отварање Инфо пулта – сувенрнице у центру града је један велики искорак у комуникацији између туристичке понуде и туриста који долазе у наш град. У склопу сувенирнице организована је продаја одређених сувенира са мотивима Семберије, а после дужег времена израђене су и разгледнице са мотивима нашег града. Ова потреба јавила се након великих захтјева туриста за овим пропагандним материјалом.

Посебно желимо да нагласимо да ћемо промотивне филмове о туристичким потенцијалима Бијељине (14 спотова који у просјеку трају око 4 минута) што више промовисати, филмови се могу прегледати на официјалном YOUTUBE каналу и Facebook страници Туристичке организације Града Бијељина. Сваки наредни Сајам биће прилика да путем видео спотова извршимо промоцију Бијељине и Семберије а наставићемо да их дистрибуирамо и на другим друштвеним мрежама.

Неопходно је доштампати одређени пропагандни материјал, са измјенама које су у међувремену настале. Престанак рада одређених хотела (Шицо, Перић..) те појава нових (Хома, Балкан..) условили су да радимо на измјени, посебно туристичке карте.

Направљена је и нова брошура за излетиште у Тавни. Туристичка организација Града Бијељине понудила је једнодневни излет са посјетом Манастиру Тавна, шетњом до водопада Скакавац у дужини од око 1.000 м те ручак у етно ресторану Конаци Старине Новака.

Поред свих ових активности у нарендом периоду неопходно је стварати нове дестинације, које би побољшале туристичку понуду Семберије.

# **Анализа стања туризма на подручју Града Бијељина**

За период од 01.01.2022. до 31.12.2022. године у односу на исти период 2021. године евидентан је повећан број долаза и ноћења туриста.

Подаци обрађени у табели су добијени од стране Завода за статистику Републике Српске.

|  |  |  |  |  |
| --- | --- | --- | --- | --- |
| Назив | 2019. година | 2020. година | 2021. година | 2022.година |
| Број долазака туриста | 43.432 | 21.371 | 33.087 | 43.021 |
| Број остварених ноћења | 73.478 | 44.518 | 55.757 | 84.096 |

# **Табела 2**. Број долазака и ноћења туриста

# **График 1.** Број долазака туриста

# **График 2.** Број остварених ноћења

# **САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА**

***Сарадња са домаћим институцијама и субјектима у 2023. години:***

### **Табела 3.** Сарадња са домаћим институцијама и субјектима

|  |  |
| --- | --- |
| Орган/организација | Активности/сарадња |
| Туристичка организација Републике Српске | * Промоција туристичких потенцијала и дестинација кроз заједничка наступања на сајмовима туризма у земљи и иностранству. * Развој нових туристичких производа * Наставак учешћа у раду Координационог одбора ТОРС – а. |
| Привредна комора | * Сарадња на промоцији туристичких/привредних субјеката у туризму. * Сарадња на подстицању партнерства јавног и приватног сектора. * Сарадња на промоцији туристичке понуде Бијељине кроз заједничке наступе на сајмовима и манифестацијама . |
| Локалне/општинске туристичке организације у земљи и иностранству | * Учешће на манифестацијама које организују локалне туристичке организације у циљу одрживости тих манифестација. |
| Удружења | * Промоција туристичког производа кроз заједничке наступе на еко и етно сајмовима и манифестацијама у земљи. |

# **ИНФОРМАТИВНО – ПРОПАГАНДНА ДЈЕЛАТНОСТ**

Поред редовних манифестација које ће организовати Туристичка организација Града Бијељина и осталих активности које ћемо спровести ради промоције тустичких потенцијала Града Бијељина планирана је и посјета других градова како у самој држави тако и у окружењу. Туристичка организација планира учешће на сљедећим манифестацијама и догађајима:

* Дани Мимозе у Херцег Новом,
* Међународни Сајам туризма у Београду,
* Међународни Сајам туризма и екологије – Лист 2023 у Лукавцу,
* Сајам туризма Бања Лука,
* Х Регионални Сајам привреде, пољопривреде и туризма „Прњавор 2023“ у Прњавору,
* Отварање љетње сезоне у Будви,
* 16. Фестивал вина „Виносфест“ у Вршцу,
* Манифестација „Лакташко љето 2023“ у Лакташима,
* Сајам шљиве,воћних ракија и меда „Угљевик 2023“,
* Сајам шљиве у Градачцу,
* 13. Сајам здраве хране, старих заната и народне културе „Ибарски сусрети 2023“ Баљевац на Ибру – Рашка,
* Манифестација „Дани бербе грожђа“ у Вршцу,
* Сајам туризма и сеоског туризма и Крагујевцу,
* Дани Српске у Србији.

Ове манифестације и догађаји се организују ради размјене искустава а то је прилика да упознамо нове туристичке дестинације и покушамо путем презентације нашег града довести нове туристе у Семберију. Без обзира на који Сајам идемо, основни циљ је упознавање представника других средина, успостављање контаката и организовање међусобних посјета.

# **ОРГАНИЗОВАЊЕ МАНИФЕСТАЦИЈА**

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Тако да су манифестације директно у функцији повећања туристичког промета.

Туристичка организација Града Бијељина планира у 2023. години да организује следеће манифестације као организатор:

***Сајам туризма и гастрокултуре „Бијељина-турист 2023“.***

Сајам туризма је већ традиционална туристичка манифестација, а овакав догађај је од велике важности за Семберију, али и за читаву Републику Српску. Ово је прилика да на најбољи начин представимо наше туристичке потенцијале и да привучемо што већи број туриста у Семберију, што доприноси развоју комплетне привреде. Одржава се у мјесецу априлу и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња.

***„Сајам вина Регио 2023“***

Сајам вина „РЕГИО 2023“ одржава се у јуну. Велики број винарија из Србије, Сјеверне Македоније, Црне Горе, Хрватске, Словеније, Босне и Херцеговине, те гости из Италије, Холандије и других европских земаља ће узети учешће на овој манифестацији. Фестивал РЕГИО јединствен је концепт винског сајма, који поред промоције вина и винарија, посјетиоцима нуди и највећу понуду винске опреме. Циљ ове манифестације је да на једном мјесту спаја произвођаче и понуђаче с једне стране, а са друге стране конзументе, хотелијере, трговце и угоститеље.

***„Савска регата 2023“***

У склопу „Пантелинских дана“ ораганизује се манифестација „Савска регата“ која је сваке године организована у част Светог Пантелејмона - славе Града Бијељина. Покровитељ ове манифестације је Град Бијељина а организатор ове манифестације је Туристичка организација Града Бијељина уз материјалну и техничку подршку Одјељења за борачко – инвалидску и цивилну заштиту.

***„Пантелински дани 2023“***

Мјесец август традиционално је у знаку Пантелинских дана. То је празник традиције и културе. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберија'' сваке године припреме богат програм културно - забавних и спортских дешавања.

***„Златни котлић Семберије 2023“***

Одржава се у мјесецу августу у Бањи Дворови, а главни циљ је промоција риболовног туризма и гастро понуде нашег краја.

***''Умјетничка колонија 2023''.***

Једна од значајних манифестација у региону је Умјетничка колонија, која је специфичан вид промоције туризма али и укупне туристичке понуде. Колонија окупља велики број умјетника из Републике Српске и земаља из региона, који се друже, сликају и стварају умјетничка дјела инспирисана окружењем.

***Зимско корзо – прослава Нове година***

Као у претходном периоду одржаће се на Тргу Краља Петра I Карађорђевића манифестација Зимски корзо на којој се организују музички и културно умјетнички садржај.

# **Суорганизатори манифестација**

Поред редовних манифестација које организује Туристичка организација Града Бијељина учествујемо као суорганизатори и других манифестација на подручју Града Бијељина које организују друге институције а у циљу промоције туризма и туристичких потенцијала ове регије (Митровдански вашар, Котлић код Точка, Сусрети планинара, Мото скуп Љељенча – МК Духови и мото скуп Бтаковић МК Кречар, „Кнежеви дани“ Попови, Мурал фест, Бијељина „Hand ball cup“ 2023, Купујмо домаће – путујмо домаће, „Дан борца“ Доња Буковица, Манифестација у Доњем Магнојевићу).

# **РАД НА НОВИМ ПРОЈЕКТИМА**

Након успјешно реализованих пројеката у претходним годинама туристичка организација Града Бијељина наставља и у наредном периоду планирамо реализацију два нова пројекта.

* Пројекат Улица кишобрана ради се по угледу на све веће европске градове тако и туристичка организација Града Бијељина одлучила је да у пјешачкој зони у улици Милоша Црњанског реализује овај пројекат. Поставаљањем носача и сајли у Улици кишобрана оставља се могућност да се у наредном периоду умјесто кишобрана постављају и други украси.
* Селфи знак „Срце“ поред селфи знака „Бијељ**ИН**а“ који се налази у самом центру града а кренули смо у спровођење још једног обиљежја чиме би промовисали Бијељину. Ради се о великом знаку „Срца“ који би требао бити постављен у пјешачкој зони у Улици Патријарха Павла.

# **ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2023. ГОДИНУ**

Назив потрошачке јединице: Туристичка организација

Број ПЈТ: 0005510

Фонд 01

Финансијски план је дефинисан одобреним буџетом Туристичке организације за 2023. годину.

### **Табела 4.** Финансијски план за 2023. годину

|  |  |  |  |  |
| --- | --- | --- | --- | --- |
| Група | Подгрупа | Аналитички конто | Опис аналитичког конта | План будзета за 2023. годину |
| 41 | 411 | 411100 | Бруто плате запослених | 395.600,00 |
|  |  | 411100 | Бруто плате приправника по програму Владе РС | 18.070,00 |
|  |  | 411200 | Бруто накнаде запослених ( топли оброк, превоз, регрес, остало ) | 80.300,00 |
|  |  | 411200 | Дневница за службена путовања - боравишна такса | 4.000,00 |
|  |  | 411300 | Расходи за накнаде плата за вријеме боловања | 1.000,00 |
|  |  | 411400 | Расходи за отпремнине и једнократне помоћи | 5.500,00 |
|  | 412 | 412200 | Трошкови комуналних услуга | 7.000,00 |
|  |  | 412300 | Набавка материјала | 2.500,00 |
|  |  | 412500 | Трошкови текућег одржавања | 2.000,00 |
|  |  | 412600 | Путни трошкови | 2.000,00 |
|  |  | 412600 | Путни трошкови – боравишна такса | 10.000,00 |
|  |  | 412700 | Расходи за стручне услуге | 4.000,00 |
|  |  | 412700 | Расходи за стручне услуге – боравишна такса | 6.000,00 |
|  |  | 412900 | Остали непоменути расходи ( расходи по основу репрезентације, расходи за бруто накнаде за прив. и пов. послове, расходи за уговор о дјелу, рсходи за допринос инвалида, таксе, и остало ). | 16.500,00 |
|  |  | 412900 | Накнаде за Управни одбор  ( пет чланова Управног одбора ) | 20.000,00 |
|  |  | 412900 | Расходи за унапређење туристичке понуде, Организација манифестација, представљање туристичке понуде на сајмовима у земљи и иностранству – расходи по основу боравишне таксе | 126.000,00 |
|  |  | 511300 | Набавка опреме | 5.000,00 |
|  |  | 516100 | Издаци за залиху робе - сувенири | 1.000,00 |
| 63 | 631 | 63111 | Издаци по основу ПДВ-а | 2.530,00 |
|  |  |  | УКУПНО: | 709.000,00 |

# **Програмске активности које се финансирају из средстава боравишне таксе**

1. Овим програмом се утврђује начин коришћења средстава прикупљених по основу наплате боравишне таксе.
2. Према Закону о боравишној такси („Службени гласник Републике Српске“ 78/11 и 106/15) и Одлуци о боравишној такси (чланови 4. и 5.) обавезе да се цјелокупан износ распоређених средстава боравишне таксе, која су уплаћена на рачун посебних намјена, ставе на располагање туристичккој огранизацији Града Бијељина. Из ових средстава треба да се финансирају програмске активности на промоцији и унапређењу области туризма, у складу са Законом о туризму („Службену гласник Републике Српске“ број 45/17), које су предвиђене одредбама стратешким и другим планским документима.
3. Расположива средства : Очекивани прилив од боравишне таксе у 2023. године је 110.000,00 КМ, плус додатних 36.000,00 КМ које је туристичка организација Града Бијељина пренијела из претходних година што укупно износи 146.000,00 КМ, тај планирани износ од боравишне таксе је распоређен на програмске активности.

**План утрошака:**

*Расположива средстава прикупљена по основу боравишне таксе ће се користити за реализацију сљедећих пројеката:*

|  |  |  |
| --- | --- | --- |
| 1 | Манифестација ''Сајам туризма и гастрокултуре'' | 22.000,00 KM |
| 2 | Манифестација ''Сајам вина'' | 9.000,00КМ |
| 3 | Манифестација ''Савска регата'' | 12.000,00 КМ |
| 4 | Манифестација ''Пантелински дани'' | 5.000,00 КМ |
| 5 | Манифестација ''Златни котлић'' | 12.000,00 КМ |
| 6 | Манифестација ''Митровдански вашар'' | 4.000,00 КМ |
| 7 | Манифестација ''Котлић код Точка'' | 2.000,00 КМ |
| 8 | Учешће на манифестацијама и сајмовима у зрмљи и окружењу | 12.000,00 КМ |
| 9 | Манифестација ''Умјетничка колонија'' | 10.000,00 КМ |
| 10 | Израда пропагадног материјала | 4.000,00 КМ |
| 11 | Реклама на друштвеним мрежама | 1.000,00 КМ |
| 12 | Пројекат ''Улица кишобрана'', Милоша Црњанског | 30.000,00 КМ |
| 13 | Пројекат ''Селфи знак'' | 6.000,00 КМ |
| 14 | Сусрети планинара | 2.000,00 КМ |
| 15 | Мото скуп Љељенча – МК Духови | 500,00 КМ |
| 16 | Мото скуп Батковић – МК Кречар | 500,00 КМ |
| 17 | Кнежеви дани - Попови | 500,00 КМ |
| 18 | Мурал фест | 1.500,00 КМ |
| 19 | Бијељина „Hand ball cup“ 2023 | 500,00 КМ |
| 20 | Купујмо домаће – путујмо домаће | 2.000,00 КМ |
| 21 | Прослава Нове године – Зимски корзо | 7.000,00 КМ |
| 22 | Манифестација у Доњем Магнојевићу | 300,00 КМ |
| 23 | „Дан борца“ Доња Буковица | 200,00 КМ |
| 24 | Остале промотивне активности | 2.000,00 КМ |
|  | УКУПНО | 146.000,00 КМ |

Све поменуте манифестације и сајмови ће се финансирати од средстава прикупљених на рачуну посебних намјена по основу прихода боравишне таксе. Као што смо навели у претходном тексту под насловом Суорганизатори манифестација Туристичка организација Града Бијељина ће поред својих редовних манифестација помагати и манифестације које се организују на подручју града Бијељина а имају за циљ промоцију нашег града. Прије свега то се односи на „Кнежеве дане“ манифестацију која је посвећена Кнезу Иви од Семберије и његовом лику и дјелу, затим, осликавању фасада нашег града у оквиру акције „Мурал фест“, те акције „Купујмо домаће – путујмо домаће“ која би требала промовисати локални производ, као и локалне туристичке дестинације последње двије ставке у плану и програму односе се на традиционалне манифестације које се одржавају у Д. Магнојевићу која окупља велики број екипа у промоцији гастро понуде Семберије, а „Дан борца“ је празник који има своју традицију и обиљежава се у Семберији на више локалција а ове године централна манифестација ће се одржати у овом мјесту.

1. Прикупљена средства од боравишне таксе ће се дозначити на рачун Туристичке организација Града Бијељина која је носилац активности на реализацији предвиђених пројеката.
2. Туристичка организација ће након реализације сваког појединачног пројекта доставити извјештај Одјељењу за привреду, а коначан извјештај на крају године Скупштини Града на усвајање.

# **ЗАКЉУЧАК**

Програмске активности Туритстичке организације Града Бијељина планиране су у складу са одобреним финансијским планом. Главни задатак и циљ Туристичке организације Града Бијељина је што боља и квалитетнија промоција туристичких потенцијала нашег краја, односно обезбједити што већи број посјета у наш Град.

Број: 149/23 Директор Туристичке организације

Датум : 03.02.2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јасмина Абдулахагић