

**ТУРИСТИЧКА ОРГАНИЗАЦИЈА ГРАДА БИЈЕЉИНА**

|  |
| --- |
| **Кнеза Милоша, број 30,Бијељина,** Тел: +387 (0) 55/224-511, (0) 55/224-510, ЈИБ 4402025790001  е-маил: turistibn@gmail.com **www.bijeljinaturizam.com** |

**ИЗВЈЕШТАЈ О РАДУ ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2022. ГОДИНУ**

БИЈЕЉИНА, ФЕБРУАР 2023. ГОДИНЕ

САДРЖАЈ

[1. УВОД 3](#_Toc126306870)

[2. ИЗВЈЕШТАЈ О РАДУ 4](#_Toc126306871)

[3. ОРГАНИЗАЦИОНА СТРУКТУРА ТУРИСТИЧКЕ ОРГАНИЗАЦИЈЕ 5](#_Toc126306872)

[4. ПРЕГЛЕД ИМПЛЕМЕНТАЦИЈЕ СТРАТЕШКИХ ЦИЉЕВА И ПРОЈЕКАТА 6](#_Toc126306873)

[5. РЕАЛИЗАЦИЈА ПРОГРАМА РАДА 8](#_Toc126306874)

[6. ОРГАНИЗАЦИЈА МАНИФЕСТАЦИЈА 8](#_Toc126306875)

[6.1. СУОРГАНИЗАЦИЈА МАНИФЕСТАЦИЈА 10](#_Toc126306876)

[6.2 ОСТАЛЕ АКТИВНОСТИ 12](#_Toc126306877)

[7. ИНФОРМАТИВНО – ПРОПАГАНДНА ДЈЕЛАТНОСТ 13](#_Toc126306878)

[8. ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2022. ГОДИНУ 14](#_Toc126306879)

# УВОД

Туризам се сматра једном од најпрофитабилнијих дјелатности у свијету те има велики економски значај, како за саму државу, тако и за локалну заједницу. Из тог разлога неопходне су креације атрактивних туристичких понуда чиме би се обезбједило предствљање туристичке заједнице као пожељне туристичке десетинације. Маркетиншки концепт туристичк-е дестинације је веома важан и требао би да се састоји од од сљедећих елемената: анализа тренутне ситуације (спољашна и унутрашња анализа), одређење циљева, избор маркетиншких стратегија, као и организација самог туризма на подручју једне области. Осим економског значаја, туризам помаже и градњи позитивног имиџа одређене средине, а у конкретном случају Града Бијељина.

Туристичка организација Града Бијељина, сагледавајући искуства из претходног периода, у протеклој години урадила је одређене помаке када је развој туризма у питању. Промовисање туристичких понуда кроз промоцију туристичких потенцијала, који би били приступачни за све госте, ради се на неколико начина. Прије свега то је промовисање Бијељине на бројним домаћим и међународном туристичким смотрама – сајмовима, организовање манифестација у Бијељини гдје потенцијални излагачи промовишу своју понуду а истовремено се упознају са потенцијалима нашег града, медијска промоција Града путем намјенског видео и писаног материјала, наступи на средствима информисања те остали видови промоције туризма (интернет, друштвене мреже, портали).

Но, без обзира на напредак технологије и већ набројане промоције туризма, некако жива ријеч, директнии контакти су још увијек најсигурнија промоција. Таква врста комуникације и промоције остварује се превасходно путем сајмова и других врста окупљања туристичких радника. Из тог разлога Туристичка организација Града Бијељине је протекле године обишла велики број оваквих манифестација а као резултат се види све веће интересовање туриста за посјету нашем граду.

На подручју Семберије предњачи вјерски туризам, са бројним манастирима, црквама, те вјерским објектима других култура, те све развијенији етно туризам који се посебно развио у прошлој години након пандемије Ковида. Свакако треба истаћи Етно Село Станишићи који је лидер туризма на подручју Бијељине али и комплетног овог дијела Републике Српске. Бањски туризам је нешто на чему би у наредном периоду требало дати много већи акценат. Посебно на Бању Дворови која је лидер ове врсте туризма, али сигурно са нешто већим улагањем у наредном периоду можемо постићи много више у овој установи. Бијељина се налази на тромеђи БиХ, Србије и Хрватске те је транзитни туризам изузтено развијен. Поред тога развијен је ловни и риболовни туризам. Бројни спортски догађају такође представљају прилику за промоцију туристичких потенцијала нашег града.

# ИЗВЈЕШТАЈ О РАДУ

Начин оснивања и рад Туристичких организација градова и општина регулисан је Законом о туризму Републике Српске (“Службени Гласник Републике 45/17). Туристичка организациаја основана је ради вршења послова развоја, очувања и заштите туристичких вриједности града Бијељина.

Циљеви оснивања Туристичких организација по Закону о туризму Републике Српске су:

а) промоција туристичког производа Републике, односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г) унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем,

д) унапређивање општих услова боравка туриста и пружања информација туристима

а чланом 66. Закона о туризму Републике Српске предвиђена је могућност да Туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација Града Бијељина је почела са радом 02.10.2003. године, на основу Одлуке Скупштине Града Бијељина. Сједиште Туристичке организације града Бијељина је у улици Кнеза Милоша број 30.

Скупштина Града Бијељина, је на 5. Сједници одржаној 09.06.2021. године, донијела Одлуку ( Број одлуке: 01-022-56/21 ) о додјели на кориштење пословне просторије ( Патријарха Павла број 4 ) Туристичкој организацији Града Бијељина, у циљу отварања Инфо пулта и сувенирнице.

Пословна јединица број 1 – Сувенирница и инфо пулт, свим туристима који дoлазе у наш град пружа све потребне информације о туристичкој понуди града. Туристичка понуда је адекватно представљена у пропагандном материјалу који је доступан свим посјетиоцима града.

# ОРГАНИЗАЦИОНА СТРУКТУРА ТУРИСТИЧКЕ ОРГАНИЗАЦИЈЕ

|  |  |  |  |
| --- | --- | --- | --- |
| Редни број | Назив радног мјеста према тренутно важећем Правилнику о унутрашњој организацији и систематизацији радних мјеста у Туристичкој организацији Града Бијељина | Број извршилаца према тренутно важећем Правилнику о унутрашњој организацији и систематизацији радних мјеста у Туристичкој организацији Града Бијељина | Број запослених у Туристичкој организацији Града Бијељина и планираних за 2022. годину. |
| 1 | Директор | 1 | 1 |
| 2 | Референт за маркетинг – замјеник директора | 1 | 1 |
| 3 | Референт за маркетинг | 2 | 2 |
| 4 | Пословно технички секретар | 1 | 1 |
| 5 | Књиговођа – рачуновођа | 1 | 1 |
| 6 | Стручни сарадник директора за правна питања и радне односе | 1 | 1 |
| 7 | Референт за план и анализу | 1 | 1 |
| 8 | Референт за јавне набавке | 1 | 1 |
| 9 | Референт за односе са јавношћу и маркетинг | 1 | 1 |
| 10 | Референт за односе са јавношћу | 1 | 1 |
| 11 | Самостални референт за маркетинг | 3 | 3 |

На основу приказане табеле видно је да је број радника усклађен са Правилником о унутрашњој организацији и систематизацији у Туристичкој организацији Града Бијељина. Сви запослени радници имају материјална техничка средства за рад а трудимо се да пратимо свјетске трендове и побољшамо услове рада.

#### УПРАВНИ ОДБОР

Управни одбор Туристичке организације Града Бијељина има 5 чланова. У току 2022. године одржано је 15 сједница Управног одбора, донесено је 27 одлука. Све Одлуке донесене су једногласно. Донесене Одлуке Управног одбора се тичу углавном проблематике пословања Туристичке организације и исте су имале за циљ да дефинишу тренутне и будуће циљеве рада Туристичке организације.

# ПРЕГЛЕД ИМПЛЕМЕНТАЦИЈЕ СТРАТЕШКИХ ЦИЉЕВА И ПРОЈЕКАТА

Закон о туризму Републике Српске („Службени гласник Републике Српске“ број 45/17) регулише израду Стратегије развоја туризма јединице локалне самоуправе, њихово доношење и извјештавање. Стратегија развоја туризма Града Бијељина односила се за период 2012-2017.година. Закон о туризму регулише да није потребно доносити посебну Стратегију развоја туризма јединице локалне самоуправе, уколико је на нивоу јединице локалне самоуправе усвојен стратешки документ у којем је плански третиран туризам као посебна привредна дјелатност. На нивоу Градске управе радила се ревизија Стратегије развоја Града Бијељина 2014-2023.године, а на основу Одлуке Скупштине Града Бијељина. Развојни тим за вођење процеса планирања у поступку ревизије Стратегије развоја Града Бијељина се сложио да се туризам третира као посебна привредна дјелатност од значаја за економски развој града и као такав ће бити стратешки третиран. У вези са тим, не постоје разлози за израду секторске Стратегије развоја туризма Града Бијељина у наредном периоду, имајући у виду стратешко планирање туризма приликом израде ревидиране Стратегије развоја Града Бијељина 2014-2023. године.

Стратегијом развоја Града Бијељина 2014-2023. године**,** у оквиру СЕЦ 1, планирано је унапређење туристичке понуде и организација манифестација. Носилац ових активности је Туристичка организација Града Бијељина, која поменуте активности реализује на основу годишњег Програма рада и Програма коришћења средстава прикупљених на рачуну посебних намјена по основу прихода од боравишне таксе, коју усваја Скупштина Града Бијељина. Главни циљ јесте повећање броја долазака и ноћења туриста у нашем граду, као и валоризација туристичких вриједности. Појава нових дестинација, начин избора туристичког производа, различити мотиви путовања утицали су на промјену схватања и оријентације туризма који је обухватао искључиво једнократна путовања ради годишњег одмора. Савремени тренд у туризму показује кориштење више краћих одмора у току године, са посебним нагласком на посјете градовима. Туристички значај Бијељине, у односу на комплементарне туристичке вриједности је повољан, јер се, између осталог, налази на повољном саобраћајном положају, тачније Бијељина је велика раскрсница Републике Српске.

***Доласци и ноћења туриста у Бијељини***

Табеларни преглед долазака и ноћења туриста на територији града Бијељина:

|  |  |  |  |  |
| --- | --- | --- | --- | --- |
| **Назив** | **2019.**  **година** | **2020.**  **година** | **2021.**  **година** | **2022**  **година** |
| **Број долазака** | *43.432* | *21.371* | *21.514* | *43.021* |
| **Број ноћења** | *73.148* | *44.518* | *36.335* | *84.096* |

***Графички приказ броја долазака и ноћења туриста у Бијељину***

Из приказане табеле се види константан раст броја гостију који из године у годину долазе у Бијељину, а рекордан раст протекле године можемо образложити са порастом потребе за путовањима која су стагнирала током 2020. и 2021. године због Ковида. Поред стратегије пораста броја гостију један од приоритета рада Туристичке организације Града Бијељине било је и обезбјеђење услова за долазак туриста. Урађена је друга фаза туристичке сигнализације, отоворен Инфо пулт - сувенирница у центру града, а израђен је пројекат изградње „Улице кишобрана“ који ће због оправданих разлога бити реализован у 2023. години.

# РЕАЛИЗАЦИЈА ПРОГРАМА РАДА

У оквиру Програма рада за 2022. годину, Туристичка организација Града Бијељина је реализовала следеће планиране активности:

|  |  |
| --- | --- |
| Редни број | Пројекат/активности |
| 1. | Манифестација „Сајам туризма“ |
| 2. | Манифестација „Сајам вина“ |
| 3. | Манифестација „Котлић код точка“ |
| 4. | Манифестација „Савска регата“ |
| 5. | Манифестација „Пантелински дани“ |
| 6. | Манифестација „Златни котлић“ |
| 7. | Манифестација „Умјетничка колонија“ |
| 8. | Манифестација „Свјетски дан туризма“ |
| 9. | Манифестација „Митровдрански вашар“ |
| 10. | Зимски корзо – прослава Нове године |
| 11. | Отварање Сувенирнице и инфо-пулта |
| 12. | Израда и постављање туристичке сигнализације II фаза |
| 13. | Израда промотивних спотова |
| 14. | Полагање испита за туристичког водича |
| 15 | Израда пропагандног материјала |

# ОРГАНИЗАЦИЈА МАНИФЕСТАЦИЈА

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своје сталне посјетиоце који долазе са циљем да виде манифестацију, доживи атмосферу и понесе утисак. Отуда су манифестације директно у функцији повећања туристичког промета.

***Сајам туризма и гастрокултуре „Бијељина-турист 2022“.***

Сајам туризма је већ традиционална туристичка манифестација, а овакав догађај је од велике важности за Семберију, али и за читаву Републику Српску. Ово је прилика да на најбољи начин представимо наше туристичке потенцијале и на тај начин да привучемо што већи број туриста у Републику Српску, што доприноси развоју комплетне привреде. Сајам се одржава сваке године и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња.

Сајам је одржан 27. и 28.05.2022. године, у хотелу Дрина и ово је 11. Међународни сајам туризма и гастрокултуре „Бијељина – турист 2022“. Учешће на сајму је узело више од 70 излагача из Србије, Црне Горе, Хрватске, Федерације БиХ и Републике Српске.

Сајам је посјетило око 1.500 посјетилаца који су током два дана Сајма промовисали туристичке потенцијале својих средина, упознати са свим туристичким потенцијалима Бијељине а на самом сајму смо размијенили искуства са осталим учесницима који су нам послужили за унапређење у раду.

***„Сајам вина Регио 2022“***

Једна од најновијих манифестација у нашем граду Сајам вина „РЕГИО 2022“ који је је одржан 09.06.2022. године, у хотелу „Дрина“ . Велики број винарија из Србије, Сјеверне Македоније, Црне Горе, Хрватске, Словеније, Босне и Херцеговине, Италије и Холандије узели су учешће на овој манифестацији. Укупно 36 излагача се представило са својим производима.

Кроз дружење са винарима кроз манифестацију је продефиловало око 500 љубитеља и конзумената вина који су изразили ријечи похвале за овакву организацију.

Иако Семберија није „вински“ крај сајам је у поптуности оправдао своје организовање а бројни угоститељски објекти, приватне фирме су успоставиле контакте са представницима винарија и бројна вина су по први пут, након овог сајма, нашла се на винским картама у Бијељини.

Фестивал РЕГИО јединствен је концепт винског сајма, који поред промоције вина и винарија, посјетиоцима нуди и највећу понуду винске опреме. Циљ ове манифестације је да на једном мјесту спаја произвођаче и понуђаче с једне стране, а са друге стране конзументе, хотелијере, трговце и угоститеље.

Туристичка организација Града Бијељина је организовала скуп, који се, по оцјени излагача и гостију, може поредити са неким другим сајмовима оваквог типа у региону.

***„Савска регата 2022“***

Традиционална манифестација „Савска регата“ одржана је у склопу Пантелинских дана 31.07.2022. године, и била је седма по реду на ријеци Сави. Покровитељ ове манифестације је Градска управа, а организатор Туристичка организација Града Бијељина, уз материјално-техничку подршку Одјељења за борачко-инвалидску и цивилну заштиту. У припреми и реализацији учествовали су и Полицијска Управа Бијељина, Гранична полиција, Дом здравља, два ронилачка клуба „Наутилус“ и „Пантери“, А.Д. „Комуналац“ , Ватрогасно-спасилачка јединица, Горска служба спасавања станица Бијељина и Одјељење за стамбено-комуналне послове.

Ове године учешће је узело више од 1000 љубитеља ријеке Саве са 160 пловила. Савска регата се одвијала рутом дугом 25 километара, од Доњег Црњелова до Раче. Након доласка на циљ додијељена су признања:

* Најбројнија посада,
* Највеселија посада,
* Најљепше пловило.

***„Златни котлић Семберије 2022“***

Такмичење у припремању рибље чорбе, „Златни котлић Семберије“ одржан је 20.08.2022. године, у комплексу Бање Дворови у организацији Туристичке организације Бијељина, а под покровитељством Града Бијељина. Кроз ову манифестацију се промовише спортско - риболовни туризам. На овогодишњем такмичењу у спремању рибље чорбе учествовало је преко 60 екипа. Поред домаћих екипа учешће је узела и екипа из Шида. Учешће је било бесплатно, а рибу као и дрва обезбиједила је Туристичка организација Града Бијељина. Уз дружење, пјесму и забаву у Дворовима се бирао најбољи котлић. Двадест и прва манифестација окупила је бројне љубитеље рибљих специјалитета.

Кроз ову манифестацију продефиловало је преко 1.000 посјетила, како учесника тако и гостију, а основни циљ манифестације, дружење и размјена искустава је оправдао своје организовање. Бројне екипе из околних мјеста, Србије и Хрватске су само потврда да је у наредном пеироду неопходно наставити са оваквим манифестацијама.

***„Умјетничка колонија 2022''.***

Једна од значајних манифестација у региону је Умјетничка колонија, која је специфичан вид промоције туризма али и укупне туристичке понуде. Колонија окупља велики број умјетника из Републике Српске и земаља из региона, који се друже, сликају и стварају умјетничка дјела инспирисана окружењем. Умјетничка колонија је реализована у Бањи Дворови од 06. до 10. септембра 2022. године, гдје су умјетници имали смјештај, храну као и одличне услове за сликање и међусобно дружење. Ово је једанаеста колонија по реду, која је у Бањи Дворови окупила 34 сликара из Републике Српске, Србије и Бугарске. Колонија је званично завршена изложбом слика која је приређена у галерији Центра за културу у Бијељини.

# СУОРГАНИЗАЦИЈА МАНИФЕСТАЦИЈА

***„Пантелински дани 2022“***

Мјесец август традиционално је у знаку Пантелинских дана. То је празник традиције и културе. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберија'' сваке године припреме богат програм културно-забавних и спортских дешавања.

***„Котлић код Точка 2022“***

Овај догађај је у програму манифестација Туристичке организације Града Бијељина, али као и друге манифестације учествујемо у суорганизацији. Одржан је у другој половини мјесеца јула у Горњем Драгаљевцу. Сваке године ова манифестација окупља велики број посјетилаца због дружења и забаве, а потом и надметања у припреми најбољег паприкаша. Туристичка организација Града Бијељина је помогла финансијски организатору МЗ Горњи Драгаљевац у организацији ове манифестације гдје је учествовало око 700 учесника како у екипама тако и као гости. Циљ манифестације је промоција гастро туризма овог краја, а поред домаћих учесника на манифестацији су биле и екипе из других градова.

***„Свјетски дан туризма“***

Централна манифестација обиљежавања Свјетског дана туризма за комплетно подручје РС обиљежена је у Бијељини, 27.09.2022. године. На манифестацији су били присутни представници Туристичких организација из Републике Српске, а поред радног састанка, уприличили смо шетњу кроз град, показали неке од знаменитости Бијељине, те испред Инфо пулта – сувенирнице одржали кратак перформанс посвећен овом догађају. Пуштање балона симболизује слободу кретања која је била ограничена претходне двије године. Овој манифестацији, која је била прилика за размјену искустава и добре праксе, присуствовао је директор Туристичке организације Републике Српске Миодраг Лончаревић као и помоћник министра за туризам и угоститељство Републике Српске Предраг Тешић. Учешће су узели и ученици из средње Туристичке школе из Јање, који су припремили кетеринг за овај догађај. Након тога, гости су посјетили Етно село „Станишићи“.

***„Митровдански вашар“***

„Митровдански вашар“ одржан је 08.11.2022. на простору Агротржног центра „Кнез Иво од Семберије“. Циљ ове манифестације је очување наше традиције уз богат културно – забавни програм, изложбу кућне радиности и народног стваралаштва, изложбу пољопривредних производа и кућних љубимаца. У оквиру такмичарског дијела одржана је припрема свадбарског купуса – Купусијада.

Традиционални, 15. по реду, Митровдански вашар су организовао је А.Д. „Град“ уз помоћ Туристичке организације Града Бијељина, који је окупио велики број учесника, гостију, посјетилаца и свих оних који воле дружење и добар купус. Учешће је узело 15 екипа у припремању свадбарског купуса а умијеће у припремању свадбарског купуса представили су заједнички ЈУ „Бања Дворови“ и Туристичка организација Града Бијељина.

Поред тога, био је и изложбени дио ( рукотворине, гастро понуда ), као и изложба паса и коња. Највећа атракција су били фијакери који су продефиловали до центра града.

***Зимско корзо – прослава Нове година***

Други пут по реду на Тргу Краља Петра I Карађорђевића организована је манифестација Зимски корзо. Манифестација се одржала у временском периоду од 28.12.2022. до 15.01.2023. године. У оквиру манифестације Зимски корзо више од 20 000 људи је могло да ужива у многобројним наступима појединаца и музичких група а уз све то могли су и да разлгедају и купе ручно рађене производе, козметику, народну ношњу. Уживање у новогодишњем амбијенту употпунило је клизалиште и богато окићена новогодишња јелка.

Град Бијељина је организовао дочек Нове године на градском тргу, у организацији је учестовавала и Туристичка организација. Тако су новогодишњу ноћ грађани Бијељине дочекали уз пјесме популарне рок групе „Кербер“. Такође је била организована прослава дана Републике 09.01.2023. уз концерт групе „Београдски синдикат“ а поред тога и прослава Нове године по Јулијанском календару уз групу „Амадеус бенд“.

# 6.2 ОСТАЛЕ АКТИВНОСТИ

***Сувенирница и Инфо пулт Туристичке организације***

  Све већа посјета туриста у наш град створила је потребу за отварањем простора који би служио да се туристима пруже информације о туристичкој понуди нашег града. Тако је 01.03.2022. године отворен је Инфо пулт - Сувенирница Туристичке организације Града Бијељина.  Основни циљ је да се туристима који посјете Бијељину прикаже оно што град може да им понуди, његове потенцијале, културно-историјске споменике, мјеста за одмор, смјештај и боравак.

   Гостима који посјете сувенирницу је на располагању разноврстан промотивни материјал као и велики број сувенира. У пропагандом материјалу и на сувенирима су претежно мотиви града Бијељине, са знаменитим личностима, зградама и објектима и свим другим туристичким потенцијалима. Запослени радници  ће давати информације о свим могућим мјестима који туриста може да посјети у нашем граду.

Током прошле године кроз сувенриницу је прошло око 5.000 гостију, како домаћих, тако и иностраних који су имали прилике да добију информације о туристичкој понуди Бијељине.

***Туристичка сигнализација***

Туристичка организација Града Бијељине успјешно је реализовала и другу фазу постављања туристичких обиљежја у нашем граду.

Након што је прошле године завршена прва фаза и преосталих пет локација добило је своје ознаке.

Нови путокази постављени су за Католичку жупу цркве Пречистог Срца Маријиног, Атик џамију, Коњички клуб Танасић и ресторан Конаци Старине Новака у Бањици.

Поред ових путоказа испред манастира Свете Петке постављена је и Туристичка карта Бијељине гдје се туристи могу упознати са комплетном туристичком понудом Семберије.

Након завршетка прве фазе реализовали смо и наставак постављања туристичке сигнализације на подручју нашег града. Док је за ових пет обиљежја постављено девет знакова на различитим локацијама. И у наредном периоду, чим се укажу потребе, Туристичка организација ће радити на постављању нових знакова који би били у сврху побољшања туристичке понуде.

***„Полагање испита за туристичког водича“***

Туристичка организација Града Бијељина завршила је пројекат лиценцирања турисичких водича за подручје Града Бијељина. Ово је први овакав пројекат који је урађен у Бијељини а тај пројекат је успјешно завршило 8 полазника.

Лиценцирани туристички водичи ће у наредном периоду пружати услуге информација о туристичким потенцијалима Семберије, а сви туристи биће у прилици да их кроз Бијељину и Семберију проведу стручни и оспособљени водичи.

Захваљујући доброј сарадњи између Туристичке организације Града Бијељина, Универзитета Синергија и Министарства трговине и туризма Републике Срспке, овај пројекат је успјешно завршен.

***Пропагандни материјал и израда промотивних спотова***

У склопу израде пропагандог материјала Туристичка организација Града Бијељина поред стандардних материјала израдила је разгледнице са мотивима Града Бијељина. Такође туристичка организација Града Бијељина је израдила 14 промотивних спотова који обухватају туристичке потенцијале Града Бијељина.

Комплетан видео материјал промовисан је на YOUTUBE каналу Туристичке организације Града Бијељина, Facebook страници, као и на бројним порталима (Види Српску, Бијељина данас, Дешавања у Бијељини, Инфо Бијељина, Моја Бијељина, Нови глас, избор за Мис РС) а ови промотивни материјали биће дистрибуирани и другим заинтересованим порталима у регији. Већ је исказана заинтересованост новог туристичког портала у Србији „Продукција Кадар“ за емитовање спотова.

# ИНФОРМАТИВНО – ПРОПАГАНДНА ДЈЕЛАТНОСТ

1. Поред редовних манифестација које су биле организоване од стране Туристичке организације Града Бијељина и осталих активности које смо спроводили ради промоције тустичких потенцијала Града Бијељина посјетили смо и друге градове како у самој држави тако и у окружењу. Туристичка организација је узела учешће на сљедећим манифестацијама и догађајима:

* Дани Мимозе у Херцег Новом,
* Међународни Сајам туризма у Београду,
* Међународни Сајам туризма и екологије – Лист 2022 у Лукавцу,
* Сајам привреде у Швајцарској,
* Х Регионални Сајам привреде, пољопривреде и туризма „Прњавор 2022“ у Прњавору,
* Отварање љетње сезоне у Будви,
* Учешће у емисији на „ТV HAPPY” у Београду,
* 16. Фестивал вина „Виносфест“ у Вршцу,
* Манифестација „Лакташко љето 2022“ у Лакташима,
* Сајам шљиве,воћних ракија и меда „Угљевик 2022“,
* Сајам привреде у Градачцу,
* 13. Сајам здраве хране, старих заната и народне културе „Ибарски сусрети“,
* Манифестација „Дани бербе грожђа“ у Вршцу,
* Сајам туризма и сеоског туризма и Крагујевцу,

Када је ријеч о учешћу на манифестацијама и одласку на бројне сајмове, треба истаћи наступ у Баљевцу на Ибру-Рашка гдје је производ из Семберије „Семберска лаванда“ добио награду као најоригиналнији сувенир на сајму. Сарадња са пријатељима из ТО Рашке траје дуги низ година на обострано задовољство а делегација из Бијељине на овој манифестацији учествовала је у стручном жирију за оцјену најбољих изложбених штандова овог догађаја. Без обзира што је ово мало мјесто, географски положај, близина Косова и Метохије, Црне Горе, Македоније, омогућио нам је контакте са бројним ТО а  истичемо контакте са ТО Звечани са Косова и Метохије који ће бити наши гости на сајму туризма у Бијељини. Поред наступа у Рашкој значајан наступ је направљен и у Вршцу на Данима бербе грожђа те Сајму туризма у Крагујевцу.

Када је ријеч о исплаћеним путним трошковима, неопходно је нагласити да Туристичка организација Града Бијељине нема службено возило, те се на поменуте манифестације путује са приватним возилом запослених, те је због тога повећана исплата ових средстава.

На основу програма рада Туристичка организација Града Бијељине за 2022. годину реализована је израда Web и Facebook страница, као и YouTube канала гдје се врши промоција туристичких потенцијала Града Бијељина. Анализирајући ефекте овакве промоције дошли смо до закључка да је овај пројекат дао резултате те да је повећано интересовање за доласке у Бијељину а већ смо имали посјетиоце из Хрватске и Словеније који су се одлучили за посјету нашем граду на основу информација које су пронашли на андроид апликацијама које смо покренули а као доказ који смо добили од Завода за Статистику РС је повећан број туриста у 2022. години.

# ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2022. ГОДИНУ

Туристичка организација Града Бијељина послује као потрошачка јединица у оквиру трезорског система буџета Града Бијељина.

У 2022. години реализована су средства у износу од 623.541,24 КМ.

Расходи за бруто плате запослених реализовани су у износу од 363.014,65 КМ.

Расходи за бруто накнаде запослених (топли оброк, регрес, превоз, и остале накнаде са припадајућим порезима и доприносима, дневнице за службена путовања у земљи и иностранству) реализовани су у износу од 81.332,23 KM.

Расходи за бруто накнаде запослених - боравишна такса (дневнице за службена путовања у земљи и иностранству) реализовани су у износу од 2.585,10 КМ.

Расходи за боловања реализовани су у износу од 1.000,00 КМ.

Расходи за једнократне помоћи (отпремнина за пензију за једног радника и једнократна помоћ раднику за смрт ужег члана породице) реализовани су у износу од 4.559,50 КМ.

Расходи за комуналне услуге (услуге коришћења телефона, интернета, фискалне касе, мобилног телефона, трошкови електричне енергије, воде, одвоза комуналног отпада, поштанске услуге, услуге одржавања чистиће и др.) реализовани су у износу од 4.219,89 КМ.

Расходи за набавку материјала (расходи за канцеларијски материјал, компјутерски материјал, материјал за одржавање чистоће, дневна штампа и остало) реализовани су у износу од 2.453,72 КМ.

Расходи за текуће одржавање (расходи за материјал и радове текућег одржавања, одржавања расхладне опреме и остало) реализовани су у износу од 2.065,66 КМ.

Путни трошкови су расходи по основу путовања и смјештаја у земљи и иностранству (расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 569,40 КМ.

Путни трошкови – боравишна такса су расходи по основу путовања и смјештаја у земљи и иностранству (расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 7.733,10 КМ.

Расходи за стручне услуге (расходи за услуге штампања и графичке обраде, расходи за услуге рекламе и пропаганде, расходи за услуге информисања и медија, расходи за услуге објаве тендера, расходи за осигурање запослених, компјутерске услуге, нотарске услуге и др.) реализовани су у износу од 3.643,96 КМ.

Расходи за стручне услуге - боравишна такса (расходи за услуге штампања и графичке обраде, расходи за услуге рекламе и пропаганде, расходи за услуге израде промотивног филма, расходи за услуге информисања и медија, и др.) реализовани су у износу од 8.681,00 КМ.

Расходи за организацију манифестација - унапређење туристичке понуде (Сајам туризма и гастрокултуре ''Бијељинатурист 2022'', обука запослених за турустичког водича, Пантелински дани, Савска регата, Златни котлић Семберије, Умјетничка колонија, Туристичка сигнализација, Котлић код Точка, Митровдански вашар, прослава Нове године – зимски корзо и остало) реализовани су у износу од 89.217,41 КМ.

Остали непоменути расходи обухватају: (расходе по основу репрезентације, расходи за уговоре о дјелу, расходи за уговоре о повременими привременим пословима, расходи по основу доприноса за професионалну рехабилитацију инвалида, расходи за јавне таксе, и остало) реализовани су у износу од 25.203,64 КМ.

Остали непоменути расходи обухватају и расходе ван радног односа, а које се односе на бруто накнаде Управног одбора (пет чланова Управног одбора) и износе 19.990,08 КМ.

Издаци за набавку опреме – куповина основних средстава и опреме реализована су у износу од 4.279,00 КМ.

Издаци за залихе робе – куповина сувенира за сувенирницу реализована су у износу од 471,60 КМ.

Издаци по основу пореза на додату вриједност износе 2.521,30 КМ.

Назив потрошачке јединице: Туристичка организација

Број ПЈТ: 0005510

Фонд 01

|  |  |  |  |  |  |  |  |
| --- | --- | --- | --- | --- | --- | --- | --- |
| Група |  | Подгрупа | Аналитички конто | Опис аналитичког конта | РЕАЛИЗАЦИЈА БУЏЕТА 2021.Г. | ПЛАН БУЏЕТА ЗА 2022.Г. | РЕАЛИЗАЦИЈА БУЏЕТА 2022.Г. |
| 41 |  | 411 | 411100 | Бруто плате запослених | 246.854,01 | 363.020,00 | 363.014,65 |
|  |  |  | 411200 | Бруто накнаде запослених (топли оброк, превоз, регрес и остале накнаде) | 63.993,41 | 81.380,00 | 81.332,23 |
|  |  |  | 411200 | Дневница за службена путовања – боравишна такса | 1.085,00 | 4.000,00 | 2.585,10 |
|  |  |  | 411300 | Расходи за накнаде плата за вријеме боловања | 3.883,61 | 1.000,00 | 1.000,00 |
|  |  |  | 411400 | Расходи за отпремнине и једнократне помоћи | 5.656,20 | 4.560,00 | 4.559,50 |
|  |  | 412 | 412200 | Трошкови комуналних услуга | 3.448,28 | 6.000,00 | 4.219,89 |
|  |  |  | 412300 | Набавка материјала | 1.587,05 | 2.500,00 | 2.453,72 |
|  |  |  | 412500 | Трошкови текућег одржавања | 13.986,96 | 2.500,00 | 2.065,66 |
|  |  |  | 412600 | Путни трошкови | 687,25 | 2.000,00 | 569,40 |
|  |  |  | 412600 | Путни трошкови – боравишна такса | 4.701,85 | 10.000,00 | 7.733,10 |
|  |  |  | 412700 | Расходи за стручне услуге | 4.273,01 | 4.000,00 | 3.643,96 |
|  |  |  | 412700 | Расходи за стручне услуге– боравишна такса | 3.457,40 | 9.000,00 | 8.681,00 |
|  |  |  | 412900 | Остали непоменути расхподи (расходи по основу репрезентације,  расходи за бруто наканде за прив.и пов.послове, расходи за уговоре о дјелу, расходи за допринос инвалида, таксе, и остало). | 9.076,92 | 25.510,00 | 25.203,64 |
|  |  |  | 412900 | Накнаде за Управни одбор (за пет чланова Управног одбора) | 19.900,44 | 20.000,00 | 19.990,08 |
|  |  |  | 412900 | Расходи за унапређење туристичке понуде – боравишна такса: (Сајам туризма и гасртрокултуре ''Бијељинатурсит'', Сајмови у земљи и иностранству, Савска регата, Златни котлић Семберије, Умјетничка колонија, Туристичка сиглазације, Обука за туристичког водича, Котлић код Точка, Митровдански вашар, Прослава Нове године - зимски корзо, и остало). | 78.502,11 | 127.000,00 | 89.217,41 |
|  |  |  | 511300 | Набавка опреме | 5.387,69 | 5.000,00 | 4.279,00 |
|  |  |  | 516100 | Издаци за залиху ребе - сувенири | 798,90 | 500,00 | 471,60 |
| 63 |  | 631 | 63111 | Издаци по основу ПДВ-а | 2.375,32 | 2.525,00 | 2.521,30 |
|  |  |  |  | УКУПНО: | 469.655,41 | 670.495,00 | 623.541,24 |

Закључак:

* Средства Туристичке организације Града Бијељина утрошена су у складу са одлуком буџета.

***Извјештај о реализацији боравишне таксе за 2022 годину***

Боравишна такса је јавни приход утврђен Законом о буџетском систему Републике Српске („Службени Гласник Републике Српске“: број 121/12, 52/14, 103/15 и 15/16) и Законом о боравишној такси („Службени Гласник Републике Српске“, број 78/18 и 106/15), који се у нашем граду наплаћује у складу са Одлуком о висини боравишне таксе („Службени Гласник Града“ број 3/16). Том Одлуком утврђена је обавеза да се на основу евиденција из књиге гостију по сваком оствареном ноћењу Пореској управи пријављује и плаћа боравишна такса од 2 КМ (осим изузећа и законског ослобођења), односно паушално 20 КМ за сваки лежај у кућној радиности.

На основу података Градске управе Града Бијељина – Одсјек за буџет, приходи по основу боравишне таксе тј. 80 %, које је уплаћено на рачун јавних пихода Града Бијељина, у 2020.години износе 75.042,64 КМ, у 2021. години износе 86.331,25 КМ, а у 2022. години износе 125.111,41 КМ.

Ребалансом буџета Туристичкој организацији Града Бијељина одобрена су средства по основу боравишне таксе у износу од 150.000,00 КМ. На 17. сједници Скупштине Града Бијељина, одржаној дана 07.12.2022.године, Туристичка организација Града Бијељина одустала је од Пројекта ''Улица кишобрана'' за који је био планиран износ 31.000,00 КМ, и усвојен је измјењени Програм кориштења средстава на рачуну посебних намјена по основу прихода од боравишне таксе у износу од 119.000,00 КМ.

Од 119.000,00 КМ за програмске активности утрошено је 108.216,61 КМ, а износ од 10.783,39 КМ враћен је на рачун јавних прихода као неутрошена средства.

***Средства су утрошна на следећи начин:***

|  |  |  |  |  |
| --- | --- | --- | --- | --- |
| РЕДНИ БРОЈ | ОПИС | НАЗИВ ДОБАВЉАЧА | | ИЗНОС |
| 1 | ДАНИ МИМОЗЕ – ХЕРЦЕГ НОВИ | ПУТНИ ТРОШКОВИ | | 548,05 КМ |
| 2 | МЕЂУНАРОДНИ САЈАМ ТУРИЗМА У БЕОГРАДУ | ПУТНИ И ОСТАЛИ ТРОШКОВИ | | 1.351,90 КМ |
| 3 | МЕЂУНАРОДНИ САЈАМ ТУРИЗМА У БАЊА ЛУЦИ | ПУТНИ ТРОШКОВИ | | 309,00 КМ |
| 4 | ОБИЛАЗАК И СЛИКАЊЕ ТУРИСТИЧКИХ ПОТЕНЦИЈАЛА НА ТЕРИТОРИЈИ ГРАДА БИЈЕЉИНА | ПУТНИ ТРОШКОВИ | | 58,85 КМ |
| 5 | МЕЂУНАРОДНИ САЈАМ ТУРИЗМА И ЕКОЛОГИЈЕ – ЛИСТ 2022 - ЛУКАВАЦ | ПУТНИ ТРОШКОВИ | | 394,05 КМ |
| 6 | САЈАМ ПРИВРЕДЕ ШВАЈЦАРСКА | | ПУТНИ ТРОШКОВИ | 923,95 КМ |
| 7 | ОБИЛАЗАК И СЛИКАЊЕ ТУРИСТИЧКИХ ПОТЕНЦИЈАЛА НА ТЕРИТОРИЈИ ГРАДА БИЈЕЉИНА | | ПУТНИ ТРОШКОВИ | 35,07 КМ |
| 8 | РЕКЛАМА | | АСТРА МЕДИА БИЈЕЉИНА | 234,00 КМ |
| 9 | САЈАМ ТУРИЗМА И ГАСТРОКУЛТУРЕ ''БИЈЕЉИНА-ТУРИСТ 2022'' - БИЈЕЉИНА | | УКУПНИ ТРОШКОВИ | 19.243,75 КМ |
| 10 | Х РЕГИОНАЛНИ САЈАМ ПРИВРЕДЕ, ПОЉОПРИВРЕДЕ И ТУРИЗМА ''ПРЊАВОР 2022'' | | ПУТНИ ТРОШКОВИ | 207,20 КМ |
| 11 | АКТИВНОСТИ ЗА ПРОМОЦИЈУ ГРАДА БИЈЕЉИНА | | ПУТНИ ТРОШКОВИ | 59,40 КМ |
| 12 | ОТВАРАЊЕ ЉТЊЕ СЕЗОНЕ У БУДВИ | | ПУТНИ ТРОШКОВИ | 699,00 КМ |
| 13 | УЧЕШЋЕ У ЕМИСИЈИ ''HAPPY TV'' | | ПУТНИ ТРОШКОВИ | 220,70 KM |
| 14 | СЈЕДНИЦА КООРДИНАЦИОНОГ ОДБОРА ТУРИСТИЧКЕ ОРГАНИЗАЦИЈЕ РЕПУБЛИКЕ СРПСКЕ - ДОБОЈ | | ПУТНИ ТРОШКОВИ | 183,60 КМ |
| 15 | АКТИВНОСТИ ЗА ПРОМОЦИЈУ ГРАДА БИЈЕЉИНА | | ПУТНИ ТРОШКОВИ | 87,90 КМ |
| 16 | 16. ФЕСТИВАЛ ВИНА ''ВИНОФЕСТ''- ВРШАЦ | | ПУТНИ ТРОШКОВИ | 387,20 КМ |
| 17 | УСАВРШАВАЊЕ ЗАПОСЛЕНИХ – ОБУКА ЗА ТУРИСТИЧКОГ ВОДИЧА | | УНИВЕРЗИТЕТ СИНЕРГИЈА | 2.000,00 КМ |
| 18 | САСТАНАК У ТУРИСТИЧКОЈ ОРГАНИЗАЦИЦИ ЛАКТАШИ | | ПУТНИ ТРОШКОВИ | 292,80 КМ |
| 19 | ''КОТЛИЋ КОД ТОЧКА'' - ДРАГАЉЕВАЦ | | УКУПНИ ТРОШКОВИ | 1.992,27 КМ |
| 20 | 'САВСКА РЕГАТА'' - БИЈЕЉИНА | | УКУПНИ ТРОШКОВИ | 11.551,01 КМ |
| 21 | ЗЛАТНИ КОТЛИЋ СЕМБЕРИЈЕ'' | | УКУПНИ ТРОШКОВИ | 9.968,52 КМ |
| 22 | ПАНТЕЛИНСКИ ДАНИ | | УКУПНИ ТРОШКОВИ | 5.000,00 КМ |
| 23 | РЕКЛАМА НА ДРУШТВЕНИМ МРЕЖАМА | | ТРОШАК | 100,00 КМ |
| 24 | МАНИФЕСТАЦИЈА ''ЛАКТАШКО ЉЕТО2022''-ЛАКТАШИ | | ПУТНИ ТРОШКОВИ | 274,00 КМ |
| 25 | САЈАМ ШЉИВЕ, ВОЋНИХ РАКИЈА И МЕДА ''УГЉЕВИК 2022'' | | ПУТНИ ТРОШКОВИ | 25,20 КМ |
| 26 | САЈАМ ПРИВРЕДЕ ГРАДАЧАЦ | | ПУТНИ ТРОШКОВИ | 162,60 КМ |
| 27 | ''УМЈЕТНИЧКА КОЛОНИЈА'' | | УКУПНИ ТРОШКОВИ | 11.745,17 КМ |
| 28 | ''ДАНИ СРПСКЕ У СРБИЈИ'' | | ПУТНИ ТРОШКОВИ | 609,60 КМ |
| 29 | ТУРИСТИЧКА СИГНАЛИЗАЦИЈА | | ПРО ВИА Д.О.О. БИЈЕЉИНА | 7.008,30 КМ |
| 30 | ИЗРАДА ПРОМОТИВНОГ ФИЛМА О ТУРИСТИЧКИМ ПОТЕНЦИЈАЛИМА ГРАДА БИЈЕЉИНА | | НОРДЕК ДИГИТАЛ БИЈЕЉИНА | 2.000,00 КМ |
| 31 | МИТРОВДАНСКИ ВАШАР БИЈЕЉИНА | | УКУПНИ ТРОШКОВИ | 999,92 КМ |
| 32 | 11.САЈАМ ПРИВРЕДЕ МОДРИЧА | | ПУТНИ ТРОШКОВИ | 126,40 КМ |
| 33 | 13.САЈАМ ЗДРАВЕ ХРАНЕ, СТАРИХ ЗАНАТА И НАРОДНЕ КУЛТУРЕ ''ИБАРСКИ СУСРЕТИ – НЕМАЊИЧКИ ДАНИ 2022'' | | ПУТНИ ТРОШКОВИ | 519,00 КМ |
| 34 | МАНИФЕСТАЦИЈА ''ДАНИ БЕРБЕ ГРОЖЂА''- ВРШАЦ | | ПУТНИ ТРОШКОВИ | 451,30 КМ |
| 35 | АКТИВНОСТИ ИЗРАДУ ПРОМОТИВНОГ МАТЕРИЈАЛА ТУРИСТИЧКЕ ОРГАНИЗАЦИЈЕ ГРАДА БИЈЕЉИНА | | ПУТНИ ТРОШКОВИ | 75,60 КМ |
| 36 | ПРИПРЕМА ПРОМОТИВНОГ МАТЕРИЈАЛА | | ГРАФИКОМ БИЈЕЉИНА | 580,00 КМ |
| 37 | ПРОМОТИВНИ МАТЕРИЈАЛ | | Д-ДЕЛТА БИЈЕЉИНА | 5.767,00 КМ |
| 38 | САЈАМ ТУРИЗМА И СЕОСКОГ ТУРИЗМА У КРАГУЈЕВЦУ | | ПУТНИ ТРОШКОВИ | 1.185,30 КМ |
| 39 | СЈЕДНИЦА КООРДИНАЦИОНОГ ОДБОРА ТУРИСТИЧКЕ ОРГАНИЗАЦИЈЕ РЕПУБЛИКЕ СРПСКЕ – БАЊА ЛУКА | | ПУТНИ ТРОШКОВИ | 299,00 КМ |
| 40 | ПРОСЛАВА НОВЕ ГОДИНЕ -МАНИФЕСТАЦИЈА ЗИМСКИ КОРЗО | | УКУПНИ ТРОШАК | 20.540,00 КМ |
|  | УКУПНО: | |  | 108.216,61 КМ |

Упоредни показатељи планираних и утрошених средстава предвиђених измјењеним Програмом кориштења средстава на рачуну посебних намјена по основу прихода од боравишне таксе:

|  |  |  |  |
| --- | --- | --- | --- |
| Р. БР. | НАМЈЕНА / АКТИВНОСТ ПРЕМА ПРОГРАМУ | ПЛАНИРАНА СРЕДСТВА У КМ | УТРОШЕНА СРЕДСТВА У КМ |
| 1. | Израда пропагадног материјала | 6.610,00 | 6.347,00 |
| 2. | Манифестација ''Сајам туризма и гастрокултуре'' | 19.250,00 | 19.243,75 |
| 3. | Манифестација ''Савска регата'' | 11.600,00 | 11.551,01 |
| 4. | Манифестација ''Пантелински дани'' | 5.000,00 | 5.000,00 |
| 5. | Манифестација ''Златни котлић'' | 10.000,00 | 9.968,52 |
| 6. | Манифестација ''Умјетничка колонија'' | 11.750,00 | 11.745,17 |
| 7. | Манифестација ''Митровдански вашар'' | 1.000,00 | 999,92 |
| 8. | Котлић код Точка | 2.000,00 | 1.992,27 |
| 9. | Учешће на манифестацијама и сајмовима у зрмљи и окружењу | 14.000,00 | 9.409,60 |
| 10. | Туристичка сигнализација | 7.100,00 | 7.008,30 |
| 11. | Стручно усавршавање из области туризма | 2.000,00 | 2.000,00 |
| 12 | Израда промотивног филма о туристичким потенцијалима Града Бијељина | 2.000,00 | 2.000,00 |
| 13. | Прослава Нове године – Зимски корзо | 21.100,00 | 20.540,00 |
| 14. | Остале промотивне активности (рекламе и оглашавања на друштвеним мрежама) | 5.680,00 | 411,07 |
|  | УКУПНО | 119.000,00 | 108.216,61 |

**Закључак:** Све програмске активности које је Туристичка организација Града Бијељина планирала измјењеним Програмом кориштења средстава прикупљених на рачуну посебних намјена по основу прихода од боравишне таксе за 2022.годину су реализоване.

Број:148/23 Директор Туристичке организације

Датум : 03.02.2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јасмина Абдулахагић