На основу члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19, 61/21) и члана 39. став (2) тачка 2 Статута Града Бијељина (,,Службени гласник Града Бијељина“, број: 9/2017), Скупштина Града Бијељина на \_\_\_\_ сједници одржаној дана \_\_\_\_\_\_\_\_\_године, донијела је

**ОДЛУКУ**

**О ИЗМЈЕНАМА И ДОПУНАМА ОДЛУКЕ О ДОДЈЕЛИ СУБВЕНЦИЈЕ РОДИТЕЉУ/СТАРАТЕЉУ ЗА НОВОРОЂЕНО ДИЈЕТЕ**

Члан 1.

У члану 3. Одлуке о додјели субвенције родитељу/старатељу за новорођено дијете (,,Службени гласник Града Бијељина “,број: 4/22 ) у ставу 5. додаје се сљедећа реченица:

,, Својеручно потписана и овјерена изјава подносиоца захтјева да родитељи/старатељи заједно не остварују право на друге једнократне приходе за новорођено дијете у Републици Србији“.

Члан 2.

У члану 4. висина субвенције родитељу/старатељу износи се мијењају и гласе:

а) 400,00КМ за новорођено дијете ако родитељ/старатељ заједно остварују право на друге једнократне приходе за новорођено дијете чији збир премашује износ просјечне плате у Републици Српској за претходну годину,

б) 600,00КМ за новорођено дијете,

в) 1.000,00 КМ за трећерођено дијете.

Члан 3.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_ 2023. године Aлександар Ђурђевић с.р.

**О Б Р А З Л О Ж Е Њ Е**

**УЗ ПРИЈЕДЛОГ ИЗМЈЕНЕ И ДОПУНЕ ОДЛУКЕ**

**О ДОДЈЕЛИ СУБВЕНЦИЈЕ РОДИТЕЉУ/СТАРАТЕЉУ ЗА НОВОРОЂЕНО ДИЈЕТЕ**

**I ПРАВНИ ОСНОВ**

Основ за доношење измјене и допуне Одлуке о додјели субвенције родитељу/старатељу за новорођено дијете је садржан у:

- у члану 39 став 2. тачка 2. Закона о локалној самоуправи („Службени гласник Републике Српске“, број 97/16 и 36/19) којим је прописано да у смислу овог закона, скупштина има сљедеће надлежности доноси одлуке и друге опште акте и даје њихово аутентично тумачење, а тачком 37. истог члана је прописано да врши и друге послове утврђене законом и статутом,

- у члана 39. став 2. тачка 2. Статута Града Бијељина („Службени гласник Града Бијељина“, број 8/13 и 27/13) којим је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а тачком 43. истог члана је прописано да врши и друге послове утврђене законом и овим статутом,

**II РАЗЛОЗИ ЗА ДОНОШЕЊЕ ОДЛУКЕ**

Сврха измјене и допуне Одлуке је унапређење пронаталитетних мјера, које су предвиђене у документу „Приједлог мјера популационе пронаталитетне политике града Бијељина“.

**III ФИНАНСИЈСКА СРЕДСТВА**

За спровођење ове Одлуке финансијска средства су обезбјеђена у буџету.

**О Б Р А Ђ И В А Ч:**

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

П.О. ГРАДОНАЧЕЛНИК

**Градоначелник Града Бијељина утврдио је ПРИЈЕДЛОГ ОДЛУКЕ ИЗМЈЕНА И ДОПУНА ОДЛУКЕ О ДОДЈЕЛИ СУБВЕНЦИЈЕ РОДИТЕЉУ/СТАРАТЕЉУ ЗА НОВОРОЂЕНО ДИЈЕТЕ,** **те га прослеђује Скупштини Града Бијељина на претрес и усвајање.**

ГРАДОНАЧЕЛНИК ГРАДА БИЈЕЉИНА

Љубиша Петровић