**ПРИЈЕДЛОГ**

На основу члана 23., 39. став (2) тачка 2) и члана 82. став (2) Закона о локалној самоуправи („Службени гласник Републике Српске“, број: 97/16, 36/19 и 61/21), члана 29. и члана 57. Закона о здравственој заштити („Службени гласник Републике Српске“, број: 57/22), члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града Бијељина на својој \_\_\_. сједници одржаној дана \_\_\_\_\_\_\_\_.2023. године, донијела је:

**ОДЛУКУ О ФИНАНСИРАЊУ**

**ЗДРАВСТВЕНЕ ДЈЕЛАТНОСТИ НА ПРИМАРНОМ НИВОУ ЗДРАВСТВЕНЕ ЗАШТИТЕ БУЏЕТСКИМ СРЕДСТВИМА ГРАДА БИЈЕЉИНА**

Члан 1.

Овом Одлуком утврђује се начин и поступак финансирања здравствене дјелатности ЈЗУ „Дом здравља“ Бијељина (у даљем тексту: Установа) буџетским средствима Града Бијељина (у даљем тексту: Град).

Члан 2.

Друштвена брига за здравље грађана на нивоу локалне самоуправе обухвата мјере и активности обезбјеђивања здравствене заштите, које су од интереса за грађане на територији локалне самоуправе, и то:

1) здравственог стања становништва, иницирање и предлагање мјера у области примарне здравствене заштите,

2) оснивање здравствених установа од интереса за локалну самоуправу,

3) обезбјеђивање континуираног снабдијевања лијековима и медицинским средствима у складу са потребама локалне јединице путем дежурства или приправности у најмање једној апотеци која има уговорене услуге издавања лијекова на рецепт и одређених врста медицинских средстава на налог осигураним лицима,

4) остваривање оснивачких права у складу са прописом којим је уређен систем јавних служби и овим законом,

5) утврђивање плана мреже здравствених установа на територији локалне самоуправе,

6) обезбјеђивање мултисекторске сарадње,

7) спровођење јавноздравствених активности,

8) обезбјеђивање средстава за финансирање изградње и опремања здравствених установа чији је оснивач,

9) обезбјеђивање средстава за финансирање континуираног одржавања објеката и опреме, обнављања и набавке нове опреме, за здравствене установе чији је оснивач,

10) обезбјеђивање средстава за финансирање прехоспиталног хитног збрињавања обољелих и повријеђених и хитног санитетског превоза за здравствене установе чији је оснивач,

11) обезбјеђивање средстава за рад додатних лабораторија у објектима изван сједишта здравствене установе чији је оснивач,

12) обезбјеђивање средстава за суфинансирање пружања стоматолошких услуга у амбулантама у основним школама,

13) обезбјеђивање средстава за обезбјеђивање здравствене заштите на својој територији, која је изнад обима и садржаја услуга утврђених прописом којим се уређује обавезно здравствено осигурање,

14) обезбјеђивање средстава за покривање текућег финансијског губитка здравствене установе чији је оснивач,

15) обезбјеђивање средстава за суфинансирање програма и пројеката здравствене заштите од интереса за локалну самоуправу,

16) обезбјеђивање средстава за здравствено осигурање социјално угрожених лица у складу са прописом који уређује област социјалне заштите,

17) превенцију и отклањање здравствених посљедица током проглашене ванредне ситуације и ванредног стања, у сарадњи са другим субјектима заштите,

18) обезбјеђивање мртвозорства,

19) обезбјеђивање услова за пружање других здравствених услуга на примарном нивоу здравствене заштите, у складу са законом,

20) обезбјеђивање средстава за финансирање.

Члан 3.

Град ће за потребе обављања здравствене дјелатности на примарном нивоу здравствене заштите, из члана 2. ове Одлуке, обезбиједити финансијска средства у Буџету Града Бијељина, на основу Плана и програма рада, који доноси управни одбор Установе.

Средства за финансирање планирају се и обезбјеђују у Буџету Града Бијељина, у износу који одреди Скупштина Града Бијељина.

Члан 4.

Установа је обавезна доставити План за финансирање примарне здравствене заштите за услуге које се финансирају из Буџета Града, а који је у сагласности са Планом и програмом рада Установе, Одјељењу за друштвене дјелатности Градске управе Града Бијељина, најкасније до 31. јануара текуће фискалне године.

Члан 5.

Град ће уплаћивати финансијска средства, која су обезбијеђена у Буџету Града, на трансакциони рачун Установе, на начин како то буде уређено и прецизирано уговором, којим ће Град и Установа регулисати своје међусобне односе.

Члан 6.

Установа је обавезна доставити Одјељењу за друштвене дјелатности Градске управе Града Бијељина наративне и финансијске извјештаје о утрошку и реализацији додијељених буџетских средстава (кварталне и годишњи).

Квартални наративни и финансијски извјештај о утрошку и реализацији додијељених буџетских средстава, Установа је обавезна доставити на почетку квартала за претходни квартал, док је годишњи извјештај обавезна доставити најкасније до 31. марта текуће за претходну фискалну годину.

Члан 7.

Град и Установа ће регулисати своје међусобне односе закључењем уговора, најкасније до 31. марта, за период важења текуће фискалне године.

Члан 8.

Уговор из члана 5. ове Одлуке ће садржати сљедеће одредбе:

* податке о уговорним странама,
* предмет уговора,
* износ буџетских средстава која ће се одобрити и користити,
* динамика исплате,
* извјештај Установе о утрошку и реализацији буџетских средстава,
* мониторинг надлежног одјељења Града и
* друге одредбе иманентне овој врсти уговора.

Члан 9.

Мониторинг утрошка и реализације додијељених буџетских средстава вршиће Одсјек за здравство и социјалну заштиту Одјељења за друштвене дјелатности Градске управе Града Бијељина.

Члан 10.

На сва питања која нису уређена овом Одлуком, примјењиваће се релевантне одредбе Закона о здравственој заштити, Закона о локалној самоуправи, Закона о облигационим односима, као и одредбе других позитивно-правних прописа.

Члан 11.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 02/5-058-35-23/23 П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА Датум, 02.02.2023. године

Александар Ђурђевић

**ОБРАЗЛОЖЕЊЕ**

**УЗ ОДЛУКУ О ФИНАНСИРАЊУ ЗДРАВСТВЕНЕ ДЈЕЛАТНОСТИ НА ПРИМАРНОМ НИВОУ ЗДРАВСТВЕНЕ ЗАШТИТЕ БУЏЕТСКИМ СРЕДСТВИМА ГРАДА БИЈЕЉИНА**

**I ПРАВНИ ОСНОВ**

Правни основ за доношење ове Одлуке садржан је у члановима 23., 39. став (2) тачка 2) и 82. став (2) Закона о локалној самоуправи („Службени гласник Републике Српске“, брoj: 97/16, 36/19 и 61/21), члановима 29. и 57. Закона о здравственој заштити („Службени гласник Републике Српске“, брoj: 57/22) и члану 39. став (2) тачка 2) Статута Града Бијељина („Службени гласник Града Бијељина“, брoj: 9/17).

**II РАЗЛОЗИ ЗА ДОНОШЕЊЕ ОДЛУКЕ**

Основни разлог за доношење ове Одлуке је друштвена брига за здравље грађана на нивоу локалне самоуправе. Град ће предузимати мјере и активности обезбјеђивања здравствене заштите, које су од интереса за грађане на територији локалне самоуправе. С обзиром на наведено Град ће обезбиједити финансијска средства у Буџету Града Бијељина, а све ради обављања здравствене дјелатности на примарном нивоу здравствене заштите.

**III ФИНАНСИЈСКА СРЕДСТВА**

За спровођење ове Одлуке користиће се финансијска средства у Буџету Града Бијељина у оквиру потрошачке јединице 0005210 „Одјељење за друштвене дјелатности“, на буџетској позицији економски код 415200-82 „Текући грантови организацијама у области примарне здравствене заштите“.

О Б Р А Ђ И В А Ч:

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

П.О. ГРАДОНАЧЕЛНИКА

Љубиша Станишић

Градоначелник Града Бијељина утврдио је ПРИЈЕДЛОГ ОДЛУКЕ О ФИНАНСИРАЊУ ЗДРАВСТВЕНЕ ДЈЕЛАТНОСТИ НА ПРИМАРНОМ НИВОУ ЗДРАВСТВЕНЕ ЗАШТИТЕ БУЏЕТСКИМ СРЕДСТВИМА ГРАДА БИЈЕЉИНА, те га просљеђује Скупштини Града Бијељина на усвајање.

ГРАДОНАЧЕЛНИК ГРАДА БИЈЕЉИНА

Љубиша Петровић