##### *И Н Ф О Р М А Ц И Ј А*

**о стању криминалитета на подручју града Бијељина за период**

**01.07 - 31.12.2022. године**

**Бијељина**, јануар 2023. године

**Током периода јулу-децембар 2022. године предузете су значајне активности у циљу успостављања што ефикаснијег система у борби против свих видова криминала, а анализирајући све чињенице и резултате рада, стање безбједности на подручју града Бијељина можемо цијенити као задовољавајуће.**

**У посматраном периоду, евидентирана су 322 кривична дјела, 7 % више кривичних дјела него у упоредном периоду прошле године, од чега су 143 дјела по непознатом извршиоцу, а 179 по познатом извршиоцу. Укупно је расвијетљено 280 дјела, а коефицијент укупне расвијетљености је 86,7%; такође, расвијетљена су сва кривична дјела у којима је постојала повећана узнемиреност грађана.**

**Неопходно је истаћи да је на повећање броја расвијетљених дјела у знатној мјери утицао и пројекат видео-надзора јавних површина**, а до сада је на подручју Бијељине укупно инсталирано **135 камера на 57 локација, од којих су 16 АНПР**.

**Послови криминалистичке полиције**

У периоду јули–децембар 2022. године, **Полицијска управа Бијељина, односно станице на подручју града Бијељина,**  су надлежним тужилаштвима поднијеле **262 извјештаја** против **287 лица**, због основа сумње да су починила **322 кривична дјела**.

Од 287 пријављених лица, 258 су мушког, а 29 женског пола. Такође је евидентирано и **13 малољетних делинквената**.

|  |  |  |  |  |
| --- | --- | --- | --- | --- |
| ***р.б.*** | **КРИМИНАЛИТЕТ** | ***VII-XII. 2022.*** | ***VII-XII 2021.*** | ***+ -***  ***%*** |
| ***1.*** | ***Број евидентираних кривичних дјела*** | ***322*** | ***301*** | ***7*** |
| *1.2.* | *број кривичних дјела по НН* | ***143*** | ***108*** | ***32,4*** |
| ***2.*** | ***Број поднесених извјештаја тужилаштву*** | ***262*** | ***243*** | ***7,8*** |
| ***3.*** | ***Број пријављених лица*** | ***287*** | ***280*** | ***2,5*** |
| ***-*** | * *Малољетника* | *13* | *3* | *100* |
| ***-*** | * *Повратника* | *44* | *42* | *4,8* |
| ***4.*** | ***Укупно расвијетљено*** | ***280*** | ***267*** | ***4,9*** |
| ***5.*** | ***Коефицијент укупне расвијетљености*** | ***86,7*** | ***88,7*** | ***-2,25*** |
| ***6.*** | ***Коефицијент расвијетљености по нн*** | ***70,14*** | ***68,52*** | ***2,36*** |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирано је 265 кривичних дјела општег криминалитета, 19 дјела злоупотреба опојних дрога, 30 дјела привредног криминалитета и осам кривичних дјела из области безбједности саобраћаја .**

|  |  |  |  |  |
| --- | --- | --- | --- | --- |
| ***р.б.*** | **СТРУКТУРА КРИМИНАЛИТЕТА** | ***VII-XII. 2022.*** | ***VII-XII. 2021.*** | ***+ -***  ***%*** |
| ***1.1.*** | ***Општи криминалитет БиХ и РС (укупно)*** | ***265*** | ***245*** | ***8,2*** |
| ***1.2.*** | ***Злоупотреба опојних дрога БиХ и РС (укупно*** | ***19*** | ***18*** | ***5,6*** |
| ***1.3.*** | ***Привредни криминалитет БиХ и РС (укупно)*** | ***30*** | ***20*** | ***50*** |
| ***1.4.*** | ***КД у области безбједности саобраћаја*** | ***8*** | ***18*** | ***-55,6*** |
| ***2.*** | ***Укупно КД*** | ***322*** | ***301*** | ***7*** |

Као и претходних година, у извјештајном периоду је евидентирано највише кривичних дјела општег криминалитета.

Број кривичних дјела **општег криминалитета КЗ РС (265) повећан је** за **8,2%** дјела у односу на упоредни период, а укупан **коефицијент расвијетљености кривичних дјела износи 83,8%.**

Као и претходних година, највећи број кривичних дјела општег криминала чине **имовинска кривична дјела (138) а наведених дјела је више за 31,4% односу на исти период прошле године. За евидентирана кривична дјела против имовине – поднесено је 113 извјештаја, против 101 лица, а укупно је разријешено 98 дјела. Коефицијент укупне расвијетљености износи 70,5 %.**

Од тежих имовинских кривичних дјела: **тешких крађа је више за 68,6%, крађа је више за 3,3% у односу на период јули-децембар 2021. године** **, а евидентирана су и два кривична дјела разбојништва и оба су расвијетљена.**

|  |  |  |  |  |  |
| --- | --- | --- | --- | --- | --- |
| ***рб*** | ***Чл. КЗ РС*** | **КРИВИЧНА ДЈЕЛА ПРОТИВ ИМОВИНЕ** | ***VII-XII. 2022.*** | ***VII-XII. 2021.*** | ***+ -***  ***%*** |
| ***1.1.*** | ***224.*** | ***Крађа*** | ***31*** | ***30*** | ***3,3*** |
| *1.2.* | *226.* | *Тешка крађа* | *59* | *35* | *68,6* |
| ***1.3.*** | ***227.*** | ***Разбојништво*** | ***2*** | ***1*** | ***100*** |
| *1.4.* | *228.* | *Разбојничка крађа* | *-* | *-* | *-* |
| ***1.*** | *-* | ***УКУПНО ЕВИДЕНТИРАНИХ КД ПРОТИВ ИМОВИНЕ*** | *138* | *105* | *31,4* |
| *1.а.* | *-* | * *од тога извршено по НН* | *114* | *83* | *37,3* |
| ***2.*** | ***-*** | ***Број поднесених извјештаја тужилаштву*** | *113* | *87* | *29,9* |
| ***3.*** | ***-*** | ***Број пријављених лица*** | *101* | *63* | *60,3* |
| ***4.*** | | ***УКУПНО РАСВИЈЕТЉЕНО КД ПРОТИВ ИМОВИНЕ*** | *98* | *71* | *38* |
| ***5.1.*** | | ***Коефицијент укупне расвијетљености (%)*** | ***70,5*** | ***67,62*** | ***4,26*** |
| ***5.2.*** | | ***Коефицијент расвијетљености по НН (%)*** | ***64,35*** | ***59,04*** | ***8,99*** |

Пријављена су **33** **кривична дјела против живота и тијела, 26,7%** мање него у упоредном периоду 2021. године. **Коефицијент укупне расвијетљености** кривичних дјела против живота и тијела износи **97%**.

Током посматраног периода 2022. године, евидентирана су два **кривична дјела против полног** **интегритета, а ријеч је о кривичним дјелима ,,полног узнемиравања“. Такође су евидентирана и четири кривична дјела сексуалног злостављања и искориштавања дјетета, а ријеч је о три кривична дјела ,,обљуба са дјететом млађим од петнаест година“ и једним кривичним дјелом ,,искориштавање дјеце за порнографију“.**

Посматрајући структуру осталих кривичних дјела општег криминалитета, најбројнија су кривична дјела против брака и породице (44 кривична дјела). Поред наведеног, евидентирано је 18 кривичних дјела ,,угрожавање сигурности“, седам кривичних дјела ,,недозвољена производња и промет оружја, шест дјела „фалсификовање исправе“ итд.

Радници Полицијске управе Бијељина, радећи на откривању и документовању ових кривичних дјела, претресањима возила и стамбених објеката, проналазили су знатне количине наоружања, муниције и других предмета који потичу од извршења кривичних дјела.

У области **привредног криминалитета**, у анализираном периоду**,**  откривено је **30 кривичних дјела**, док је у упоредном периоду прошле године евидентирано 20 кривичних дјела. Надлежном тужилаштву је поднесено 14 извјештаја против 22 лица, а евидентирана је **материјална штета** у износу од **7.425.019,00 КМ** и противправна имовинска корист у износу од **5.474.140,00 КМ**:

Током извјештајног периода, на подручју града Бијељина, евидентирано је **46 случајева у вези са злоупотребом опојних дрога**, од чега је **19 кривичних дјела** и **27 прекршаја**.

**ПРИЈЕДЛОГ МЈЕРА ЗА УНАПРЕЂЕЊЕ СТАЊА У ОБЛАСТИ КРИМИНАЛИТЕТА**

1. **Наставити са активностима постављања видео надзора на подручју града Бијељина, а у циљу побољшања стања безбједности по свим областима.**

**НАЧЕЛНИК**

**Стјепан Терзић**